ZADARSKA ŽUPANIJA  
Osnovna škola „Valentin Klarin“ Preko  
Cesta hrvatskih branitelja 39/H  
23273 Preko  
KLASA: 112-02/25-01/1  
URBROJ: 2198-1-43-25-5

Preko, 12. veljače 2025. godine

**POZIV NA TESTIRANJE KANDIDATA ZA RADNO MJESTO ČISTAČ/SPREMAČ, 1 izvršitelj**

Temeljem članka 9. Pravilnika o načinu i postupku zapošljavanja u Osnovnoj školi „Valentin Klarin“ Preko, Povjerenstvo za vrednovanje kandidata upućuje poziv na testiranje kandidata u postupku natječaja za radno mjesto čistač/spremač, 1 izvršitelj koji je objavljen dana 31. siječnja 2025. godine na mrežnoj stranici i oglasnoj ploči Hrvatskog zavoda za zapošljavanje te oglasnoj ploči i mrežnoj stranici Osnovne škole „Valentin Klarin“ Preko: <https://os-vklarin-preko.skole.hr/> pod rubrikom „Natječaji“ – oglas za posao, a koji udovoljavaju formalnim uvjetima natječaja i imaju potpunu i pravodobnu prijavu.

**Testiranje će se održati dana 14. veljače 2025. godine (petak) s početkom u 10:00 sati u Osnovnoj školi „Valentin Klarin“ Preko u učionici razredne nastave.**

Na testiranje se poziva/ju sljedeći kandidat/i:

1. LJK

Kandidat koji ne pristupi testiranju u navedenom vremenu ili pristupi nakon vremena određenog za početak testiranja, ne smatra se kandidatom natječaja.

PRAVILA TESTIRANJA:

Vrednovanje kandidata će se provesti usmeno putem razgovora (intervjua).

Svaki član Povjerenstva vrednuje odgovore kandidata koji je pristupio razgovoru (intervju)/testiranje – od 0 do 10 bodova.

Smatra se da je kandidat zadovoljio na postupku vrednovanja ako je ostvario najmanje 50% bodova od ukupnog broja bodova svih članova Povjerenstva.

Kandidat je dužan ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata. Ne postoji mogućnost naknadnog testiranja, bez obzira na razloge koji kandidata priječe da testiranju pristupi u naznačeno vrijeme.

Povjerenstvo za vrednovanje utvrđuje Konačnu rang listu kandidata prema ukupno ostvarenom broju bodova. U slučaju da kandidat prijavljen na natječaj ostvaruje prednost pri zapošljavanju prema posebnom propisu ima jednak, najveći broj bodova s jednim ili više kandidata koji ne ostvaruju prednost pri zapošljavanju, stavlja se na prvo mjesto Konačne rang liste. Ukoliko dva ili više kandidata prijavljenih na natječaj ostvaruju prednost pri zapošljavanju prema posebnom propisu imaju jednak, najveći broj bodova, prvo mjesto na Konačnoj rang listi se utvrđuje temeljem redoslijeda utvrđenog odredbama tog posebnog propisa.

Povjerenstvo